கேள்வி: வீரபத்திரர் - தோற்றம் குறித்து விரிவாக சொல்லுங்கள்.
பதில்: சதி என்கிற தாட்சாயினி தட்சன் இளைய மகளாவாள். சிவன் மீது கொண்ட காதலால், தவமிருந்து சிவனின் அன்பை பெறுகிறாள். இறைவனான சிவபெருமான் தனக்கு மருமகனாக வந்தால் மேலும் புகழும், அதிகாரமும் கிடைக்கும் என்று நம்பிய தட்சன் திருமணத்திற்கு சம்மதம் தெரிவித்தார்.தட்சன் கைலாயம் சென்றபோது, சிவபெருமான் எழுந்துநின்று வரவேற்காததை நினைத்து வருத்தம் கொண்டார். வருத்தம் சிவன் மீதான கோபமாக மாறியது. அவரை பழிவாங்க பெரும் யாகமொன்றை நடத்தி சிவபெருமானை அழையாமல், திருமால், பிரம்மன் உள்ளிட்ட அனைத்து தேவர்களையும், ரிஷிகளையும் தட்சன் அழைத்தார். இதனை அறிந்த சதி தன்னுடைய தந்தையிடம் முறையிடச் செல்ல சிவபெருமானிடம் அனுமதி கேட்டார். சிவன் அதற்கு அனுமதி தரமறுத்துவிட்டார். இருந்தும் தன் தந்தையின் செயலுக்கு காரணம் அறிந்திட சதி யாகசாலை சென்றாள். அங்கு தச்சனால் அவமானம் அடைந்து, யாககுண்டத்தில் விழுந்து மாண்டாள். இதனால் சிவபெருமான் ருத்திரன், காளி, வீரபத்திரன் முதலிய அவதாரங்களை உருவாக்கி தட்சனை அழித்தார். வீரபத்திரரின் வழிவந்தவர்கள் மற்றும் அவரைக் குலதெய்வமாக வழிபடுபவர்கள் வீரமுஷ்ட்டி, வீரமுட்டி அல்லது வீரபத்ரீயா என்று அழைக்கபடுகிறார்கள். வீரமுட்டிகள் தமிழ் நாடு, ஆந்திரா, கர்நாடகா, மகாராஷ்டிரா, தெலுங்கானா மற்றும் இலங்கையிலும் பரவலாக வாழ்ந்துகொண்டிருக்கிறார்கள், காலமாற்றத்தினால் ஆங்காங்கே சிதைந்து வெவ்வேறு இடங்களில் வேறு இனப் பெயருடன் இன்றும் வாழ்ந்து கொண்டிருக்கிறார்கள். வீரபத்திரசுவாமி வண்ணார்களின் குல தெய்வமாக வணங்கப்படுகிறது. இந்த சமூக மக்கள் வீரபத்திரர் வழி வந்தவர்களாக தமிழகத்தில் கருதப்படுகின்றனர்.
கேள்வி: வீரபத்திரர் - கோயில்கள் குறித்து விரிவாக சொல்லுங்கள்.
பதில்: * மாதவப்பெருமாள் மற்றும் முண்டகக் கண்ணியம்மன் கோயில், மயிலாப்பூர் - கல்யாண வீரபத்திரர்.தினகரன் ஆன்மிக மலர் 27.02.2016 பக்கம் 23 * வீரபத்திரர் கோயில், திருவானைக்காவல் - ஆறுஅடி உயர வீரபத்திரர் * வீரபத்திரர் கோயில், ஊத்துமலை தினகரன் ஆன்மிக மலர் 27.02.2016 பக்கம் 22 * திருக்கழுக்குன்றம் வீரபத்திரர் கோயில் * கும்பகோணம் வீரபத்திரர் கோயில் * தாராசுரம் வீரபத்திரர் கோயில் * தஞ்சாவூர் வீரபத்திரர் கோயில் * அனுமந்தபுரம் வீரபத்திரர் கோயில் * கோப்பாய் வீரபத்திரர் கோயில் * ஆற்காடு,பெருங்கால் மேடு அகோர வீரபத்திரர் கோயில் * வடுவாவத்தை வீரபத்திரர் கோயில் *சேலம் மாவட்டம், சங்ககிரி மலை கோட்டை அடிவாரத்தில் வீரபத்திரர் சுவாமி தனி கோவிலில் வீற்றிருக்கிறார். * பாப்பிரெட்டிப்பட்டி வட்டம், பேதாதம்பட்டி- ஆத்தனூரில் 25 அடி உயரத்தில் சத்தி வாய்ந்த வீரபத்திரர் எழுந்தருளியுள்ளார். * ஈரோடு மாவட்டம், அந்தியூர் வட்டம் அந்தியூர் பத்ரகாளி அம்மன் கோவில் பின்புறம், செல்லீஸ்வரர் கோவில் செல்லும் வழியில் 400 ஆண்டுகள் பழமையான வீரபத்திரர் கோவில் அமைந்துள்ளது.இக்கோவில் பின்புறம் வெற்றிலை தோட்டம், வில்வ மரங்கள் நிறைந்து வில்வ வனம் என்றும் அழைக்கப்படுகிறது. * ஈரோடு மாவட்டம், அம்மாபேட்டையில் அகோர வீரபத்திரர் கோவில் காவிரி ஆற்றின் கரையில் அமைந்துள்ளது.